Jarl Waldemar Lindeberg

Jarl Waldemar Lindeberg (4. elokuuta 1876 Helsinki – 24. joulukuuta 1932 Helsinki) oli suomalainen matemaatikko, joka tunnettiin keskeisen raja-arvolauseen tutkimisesta. Hän oli jo nuorena lahjakas matematiikan alalla. Hän oli vuodesta 1903 Helsingin yliopiston dosentti, vuodesta 1905 matematiikan apulainenOtavan Iso tietosanakirja, Otava 1968, osa 5, p. 668 ja myöhemmin kymmenen vuoden ajan Teknillisen korkeakoulun matematiikan ylimääräinen opettaja. Lindeberg oli myös pitkään ylioppilastutkintolautakunnan jäsenenä.Kuka kukin oliGenealogia.fi 

Lindebergin vanhemmat olivat Polyteknillisen opiston opettaja ja johtaja, kanslianeuvos Karl Leonard Lindeberg ja Olga Katarina Hallonblad. Hän pääsi ylioppilaaksi 1893 Läroverket för gossar och flickor-yhteiskoulusta ja valmistui Helsingin yliopistosta filosofian kandidaatiksi ja maisteriksi 1897 sekä filosofian lisensiaatiksi 1901. Ylioppilasmatrikkeli 1853–1899 : Jarl Waldemar LindebergProf. J. W. Lindeberg, Helsingin Sanomat, 27.12.1932, nro 350, s. 3, Kansalliskirjaston digitaaliset aineistot

Lindeberg oli naimisissa vuodesta 1904 Inez Beckerin kanssa.

 Tunnustukset ja jäsenyydet 
Professorin arvonimi 18.7.1919. 
Suomen tiedeseuran jäsen 1909. 
Suomalaisen tiedeakatemian jäsen 1919.
R. SVR. 1 1922.

 Julkaisut 
Sur l'intégration de certaines equations aux dérivées partielles du second ordre (väitösk. ) 1900, 
Über einige Fragen der Variationsrechnung 1908, 
Über das Exponentialgesetz in der Wahrscheinlichkeitsrechnung 1920, 
Todennäköisyyslasku ja sen käytäntö tilastotieteessä 1927

 Lähteet 

Aiheesta muualla
 Encyclopedia of Mathematic: Jarl Waldemar Lindeberg

Luokka:Suomalaiset matemaatikot
Luokka:Suomalaiset professorin arvonimen saaneet
Luokka:Vuonna 1876 syntyneet
Luokka:Vuonna 1932 kuolleet